मातृभूमि चिटफंड कंपनी ने एक करोड़ ठगे, चार माह बाद भी कार्रवाई नहीं
सीपलहोटल के पास मातृभूमि मेनुफेक्चरिंग एंड मार्केटिंग इंडिया कंपनी के नाम पर चल रही चिटफंड कंपनी के खिलाफ अब लोगों ने फिर मोर्चा खोल दिया है। कंपनी के उपभोक्ताओं ने एसएसपी बठिंडा को शिकायत देकर आरोप लगाया है कि चार माह पहले कंपनी की तरफ से की गई धोखाधड़ी के संबंध में पुलिस के पास शिकायत दर्ज करवाने के बावजूद किसी तरह की कार्रवाई नहीं की गई है।
लोगों ने बताया कि चिटफंड कंपनी में सैकड़ों लोगों ने करोड़ों रुपए लगाया है। वहीं, अब बठिंडा स्थित कंपनी के दफ्तर को ताला लगाकर सभी प्रबंधन फरार हो गए हैं। दूसरी तरफ एसएसपी स्वप्न शर्मा आरोपियों के खिलाफ कार्रवाई का भरोसा दिया है।
मांगनेपर नहीं मिले वापस
हरिंदरचौहान ने बताया कि कंपनी ने कई लोगों से राशि इकट्ठी की लेकिन कुछ समय बाद लोगों को ब्याज की राशि देना बंद कर दी गई। इसके बाद सैकड़ों लोगों ने इस मामले में कंपनी के दफ्तर के बाहर प्रदर्शन किया जमा राशि वापस करने की मांग की। कंपनी के प्रबंधकों ने दफ्तर बंद कर दिया। इसके बाद एक नौजवान के दफ्तर में गिरकर मौत होने के मामले में भी काफी हंगामा हुआ था। पुलिस ने लोगों की शिकायत के बावजूद आरोपी लोगों के खिलाफ किसी तरह की कार्रवाई नहीं की। अब कंपनी का सुरिंदर चौहान के घर जब भी वह पैसे लेने के जाते हैं तो उन्हें धमकियां दी जाती हैं। जसवीर सिंह ने बताया कि इस संबंध में वह तत्कालीन एसएसपी को मिलकर शिकायत दे चुके हैं, वहीं थाना कनाल कालोनी में भी 24 अगस्त को लिखित शिकायत दे चुके हैं। पुलिस ने केस भी दर्ज किया लेकिन आरोपी लोगों को गिरफ्तार नहीं कर उन्हें फरार होने का पूरा समय दिया।
पर्लकंपनी के उपभोक्ता बोले, हमें भी मिले इंसाफ
पर्ल्सवर्कर और कस्टमर यूनियन की ओर से ग्राहकों की राशि दिलवाने की मांग कर आला अधिकारियों को शिकायत भेजी है। उन्होंने सोमवार को कहा कि धरना-प्रदर्शन करने के बावजूद उनकी डूबी राशि दिलवाने की तरफ सरकार ध्यान नहीं दे रही है। यूनियन के नेता ने बताया कि पर्ल्स ने अब एक नई कंपनी मैस्मरिक और लोडस सोसाइटी के नाम पर इसका दफ्तर खोल लोगों से पैसे इकट्ठे करने का काम शुरू किया। लोगों ने कंपनी की जायदाद कुर्क कर पर्ल्स कंपनी के मालिक निर्मल सिंह भंगू और इसके साथ संबंधित अलग-अलग डायरेक्टरों को काबू कर उनकी देश विदेश में चल अचल संपत्ति का पता कर लोगों के पैसे वापस दिलवाए जाए।
इस दौरान महिंद्रपाल सिंह, कुलवंत सिंह, रणजीत सिंह, सुखविंद्र सिंह बरनाला, कर्मजीत सिंह बरनाला, डॉ. गुरनाम सिंह मानसा, दर्शन सिंह बरेटा (संगरूर), गुरजंट सिंह, साधू सिंह, बलजीत सिंह डबवाली, बलवंत सिंह रामपुरा, विक्रम शर्मा, बलदेव प्रेमी, हरविंद्र प्रेमी और प्रीतम सिंह तलवंडी मौजूद थे।
केस की जानकारी मांगी
^मामलेकी जानकारी थाना कनाल से मांगी जा रही है। अगर जालसाजी की गई है तो आरोपियों के खिलाफ कार्रवाई की जाएगी। स्वप्नशर्मा, एसएसपी
तीन गुणा ज्यादा ब्याज का दिया था लालच
गांवफुल्लो मिट्ठी वासी जसवीर सिंह, परसराम नगर वासी जोगिंदर सिंह, प्रताप नगर वासी हरिंदर चौहान ने आरोप लगाया कि बठिंडा में स्थित सीपल होटल के नजदीक मातृभूमि मेनुफेक्चरिंग एंड मार्केटिंग इंडिया कंपनी का दफ्तर खोला गया था। इस कंपनी में गुरु गोविंद सिंह नगर वासी सुरिंदर चौहान, गोबिंद राणा, विष्णु माथो, धनंजय मंडल, संजीत राणा, पूर्णचंद्र मंडल, मानिक चालक और कशिश अंसारी ने चिटफंड कंपनी के नाम पर लोगों से करीब एक करोड़ रुपए से ज्यादा इकट्ठा किया और बठिंडा आसपास के एक हजार से अधिक लोगों को शिकार बनाया गया। ग्राहकों को प्रलोभन दिया गया कि बैंक में तय राशि से तीन गुणा अधिक ब्याज उन्हें जमा राशि पर दिया जाएगा और साढ़े चार साल बाद उनकी जमा राशि वापस कर दी जाएगी। कंपनी प्रबंधकों के पास जसबीर सिंह ने 7 लाख, डा. जोगिंदर सिंह ने पांच लाख और हरिंदर चौहान ने 10 लाख रुपए से ज्यादा जमा करवाए थे।
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva